
	Par atzinumu nometnei Rankas pamatskolā	



[bookmark: _Hlk200526915]Veselības inspekcijas Sabiedrības veselības departamenta Vidzemes kontroles nodaļa (turpmāk – Inspekcija) ir saņēmusi un izskatījusi Jaunsardzes centra (turpmāk – Nometnes organizētājs) 2025. gada 11. septembra iesniegumu atzinuma saņemšanai diennakts nometnei Rankas pamatskolā, Skolas ielā 5, Rankā, Rankas pagastā, Gulbenes novadā (turpmāk – Objekts). Nometnes paredzētais norises laiks ir no 2025. gada 10. oktobra līdz 12. oktobrim.
Atbilstoši 2025. gada 18. marta grozījumiem Ministru kabineta 2009. gada 1. septembra noteikumos Nr. 981 “Bērnu nometņu organizēšanas un darbības kārtība” - ja nometnes norises vietā vai objektā, kur paredzēta nometnes norises vieta, gada laikā ir veiktas pārbaudes saskaņā ar attiecīgās jomas normatīvajiem aktiem, Inspekcijas atzinums par nometnes darbības uzsākšanu nav nepieciešams.
Informējam, ka Inspekcija 2025. gada 6. februārī Objektā veica plānveida kontroli. Novērtēšanas rezultātā 2025. gada 6. februārī tika sagatavots kontroles akts Nr. 00076825.
Nometnes darbības laikā nodrošināt Ministru kabineta 2009. gada 1. septembra noteikumu Nr. 981 “Bērnu nometņu organizēšanas un darbības kārtība” noteiktās prasības.

